Diari Oficial de la Generalitat Valenciana


Sumari del DOGV 4856, del 05-10-2004 (2004/9233)

RESOLUCIO de 10 de setembre de 2004, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni de col.laboració entre el Ministeri de Treball i Assumptes Socials i la Generalitat Valenciana per a la realització de programes de suport a famílies en situacions especials.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4856

Data del DOGV
:   05-10-2004

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2004/9233


Data del document
:   10-09-2004

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Benestar Social
    * servei social
    * ajuda social
    * administració central
    * cooperació administrativa

RESOLUCIO de 10 de setembre de 2004, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni de col'laboració entre el Ministeri de Treball i Assumptes Socials i la Generalitat Valenciana per a la realització de programes de suport a famílies en situacions especials. [2004/9233]
  
Subscrit, després de la tramitació prèvia reglamentària, entre el Ministeri de Treball i Assumptes Socials i la Generalitat Valenciana, el 19 de desembre de 2003, un Conveni de col'laboració per a la realització de programes de suport a famílies en situacions especials, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0670/2004, i que figura com a annex d'esta resolució.
  
València, 10 de setembre de 2004.- La directora general de Relacions amb les Corts i Secretariat del Govern: Alida C. Mas Taberner.
  
CONVENI DE COL'LABORACIÓ ENTRE EL MINISTERI DE TREBALL I ASSUMPTES SOCIALS I LA GENERALITAT VALENCIANA PER A LA REALITZACIÓ DE PROGRAMES DE SUPORT A FAMÍLIES EN SITUACIONS ESPECIALS.
  
Madrid, 19 de desembre del 2003
  
REUNITS
  
D'una part, el ministre de Treball i Assumptes Socials, Eduardo Zaplana Hernández-Soro, nomenat per Reial Decret 674/2002, de 9 de juliol (Boletín Oficial del Estado número 164, de 10 de juliol), en nom i representació de l'administració general de l'Estat, en virtut del que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, amb la redacció donada a esta per la Llei 4/1999, de 13 de gener, (Boletín Oficial del Estado número 12), sobre competència per a realitzar convenis de col'laboració amb les comunitats autònomes.
  
I d'una altra part, la consellera de Benestar Social de la Generalitat Valenciana, Alicia de Miguel García, d'acord amb els Decrets 5/2003, de 20 de juny, i del 6/2003, de 21 de juny, del President de la Generalitat València.
  
Ambdós parts es reconeixen mútua capacitat per a obligar-se i convindre, i
  
MANIFESTEN
  
Primer. Que la finalitat del present Conveni és la col'laboració entre el Ministeri de Treball i Assumptes Socials i la Generalitat Valenciana.
  
Segon. Que l'objecte d'este és finançar conjuntament programes de suport a famílies en situacions especials.
  
Tercer. Que al Ministeri de Treball i Assumptes Socials correspon la protecció i la promoció del menor i la família, d'acord amb el que preveu els reials decrets 758/96 de 5 de maig, 839/96 de 10 de maig, 1888/96 de 2 d'agost i Reial Decret 140/97 de 31 de gener.
  
Quart. Que la Generalitat Valenciana detenta competències en matèria d'Assistència Social, d'acord amb l'article 31.24 del seu Estatut (Llei Orgànica 5/1982, d'1 de juliol) i els reials decrets de transferència 251/1982, de 15 de gener, 2.135/1984, de 10 d'octubre i 2.762/1986, de 24 de desembre.
  
Cinqué. Que d'acord amb el que establix la regla quarta de l'apartat dos de l'article 153 del text refós de la Llei General Pressupostària, en la redacció donada a este per la Llei 13/1996, de 30 de desembre, de Mesures Fiscals Administratives i d'Orde Social, és procedent la subscripció del present Conveni de Col'laboració.
  
Sisé. Que la Llei 52/2002, de 30 de desembre, de Pressupostos Generals de l'Estat per a 2003 (BOE del dia 31), inclou un crèdit adscrit al Ministeri de Treball i Assumptes Socials, que apareix consignat amb la classificació 46.38.696D.407.94, transferències corrents a comunitats autònomes per a la realització de programes de suport a famílies en situacions especials, amb una dotació de 20.567.172,00 €
  
Seté. Que la Generalitat Valenciana garantix l'existència de dotació pressupostària per a finalitats semblants.
  
Huité. Que és voluntat del Ministeri de Treball i Assumptes Socials promoure i potenciar la realització de programes dirigits a recolzar i prestar atenció a famílies que es troben en situacions especials, així com previndre que estes situacions puguen degenerar en situacions d'exclusió social o desintegració familiar.
  
Nové. Que els projectes s'han seleccionat d'acord amb els criteris objectius de distribució acordats amb les comunitats autònomes, en la Conferència Sectorial d'Assumptes Socials, i, al seu torn, van ser aprovats per Acord del Consell de Ministres del dia 11 d'abril del 2003 (BOE del 14 de maig del 2003).
  
Desé. Que la Generalitat Valenciana té prevista la posada en marxa de programes de les característiques indicades.
  
Per tot això que s'ha exposat, ambdós parts ACORDEN subscriure el present Conveni de Col'laboració, d'acord amb el que establix l'article sis de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en l'article 153 del Text Refós de la Llei General Pressupostària, i que es regirà d'acord amb les següents
  
CLAUSULAS
  
Primera.El present Conveni té com a objecte establir la col'laboració entre el Ministeri de Treball i Assumptes Socials i la Generalitat Valenciana, per al desenrotllament dels programes de suport a famílies en situacions especials següents, tal com s'especifiquen en l'annex d'este Conveni.
  
1. Programa per a l'educació familiar i atenció de famílies desfavorides i en situació de risc.
  
2. Programa de suport a famílies monoparentals.
  
3. Programa d'orientació i/o mediació familiar.
  
4. Programa de suport a famílies al si de les quals es produïx violència familiar.
  
Segona. La Generalitat Valenciana posarà en marxa els programes a què es fa referència en l'apartat anterior.
  
Tercera. Per a sufragar els costos dels mencionats programes, la Generalitat Valenciana, es compromet a aportar la quantitat total d'un milió huit-cents cinquanta-huit mil cinc-cents quaranta-huit euros amb setanta-cinc cèntims (1.858.548'75) euros, com a participació en el finançament dels programes.Esta quantitat a què s'obliga la Comunitat Autònoma pot correspondre a l'import que se sufraga directament per esta i/o la/s corporació/s local/s, esta/s úlltimes segons el/els acord/s amb la Comunitat d'acord amb el desglossament següent, tal com es conté en l'annex d'este Conveni:
  
1. Programa per a l'educació familiar i atenció de famílies desfavorides i en situació de risc: L'aportació de la Comunitat Autònoma és de: 1.137.005'22 euros (l'aportació de la Generalitat Valenciana és de 465.863'13 euros. Aplicació pressupostària 95.40.74.6491.048.07.4E6380/03).
  
2. Programa de suport a famílies monoparentals: L'aportació de la Comunitat Autònoma és de : 220.743'99 euros (l'aportació de la Generalitat Valenciana és de 100.287'70 euros. Aplicació pressupostària 58.52.41.4881.996.18.8A5426/03).
  
3. Programa d'orientació i/o mediació familiar: L'aportació de la Comunitat Autònoma és de 327.250'75 euros (l'aportació de la Generalitat Valenciana és de 200.205'12 euros a través de l'Aplicació pressupostària 25.17.43.2304.526.08.4G3586/03 i de 127.045'63 euros a través de l'Aplicació pressupostària 84.12.75.1115.219.31.8N2216/03).
  
4.Programa de suport a famílies al si de les quals es produïx violència familiar: L'aportació de la Comunitat Autònoma és de 173.548'79 euros. (l'aportació de la Generalitat Valenciana és de 53.366'17 euros. Aplicació pressupostària 89.63.82.6359.648.51.0F6438/03).
  
Quarta. El Ministeri de Treball i Assumptes Socials, a càrrec de la seua dotació pressupostària 77.56.165C.774.22 per a l'exercici de 2003, aporta la quantitat d'un milió tres-cents seixanta-sis mil dos-cents tretze euros amb quaranta-nou cèntims (1.366.213'49) com a participació en el finançament dels programes, de conformitat amb el desglossament següent, tal com es conté en l'annex d'este Conveni.
  
1. Programa per a l'educació familiar i atenció a famílies desfavorides i en situació de risc: 780.543'61 € .
  
2. Programa de suport a famílies monoparentals: 123.416'84 €
  
3 .Programa d'orientació i/o mediació familiar: 292.422'91 €
  
4. Programa de suport a famílies al si de les quals es produïx violència familiar: 169.830'13 €
  
Cinquena. El Ministeri de Treball i Assumptes Socials procedirà a transferir a la Generalitat Valenciana la quantitat prevista en la clàusula quarta d'este conveni o la que reste per transferir en este moment fins la dita quantitat, si s'haguera efectuat la transferència d'alguna quantitat a l'empara del que preveu l'Acord del Consell de Ministres del dia 11 d'abril del 2003 (BOE del 14 de maig de 2003)
  
Sisena. La Comunitat Autònoma deurà:
  
A. Aplicar els fons previstos en les clàusules tercera i quarta als gastos corresponents a l'execució i el desenrotllament dels programes que s'especifiquen en este Conveni de Col'laboració.
  
B. Informar sobre la posada en marxa dels projectes previstos en cada programa i proporcionar al Ministeri de Treball i Assumptes Socials la informació que demane en relació amb el present Conveni.
  
C. Elaborar els documents necessaris que permeten recollir les dades tècniques sobre els projectes finançats.
  
D. Remetre, al finalitzar la vigència del Conveni, un estat comprensiu de les obligacions reconegudes i els pagaments realitzats, d'acord amb el que disposa la nova redacció de l'article 153 del Text Refós de la Llei General Pressupostària (Reial Decret Legislatiu 1091/88, de 23 de setembre).
  
E. Comunicar qualsevol modificació que poguera sorgir en el desenrotllament i l'execució dels programes, tant les referides al contingut com a la forma, terminis d'execució i de justificació, etc., a fi d'acordar conjuntament el Ministeri i la Comunitat Autònoma, l'acceptació expressa de qualsevol variació en el desenrotllament dels projectes.
  
La sol'licitud de modificació haurà d'estar prou motivada i haurà de presentar-se amb caràcter immediat a l'aparició de les circumstàncies que la justifiquen i amb anterioritat al moment en què finalitze el termini d'execució del projecte en qüestió.
  
Setena. La Generalitat Valenciana elaborarà, al finalitzar la vigència del conveni, una Memòria financera i tècnica de cada projecte que entregarà en els sis mesos següents i que almenys reculla:
  
- Data de posada en marxa.
  
- Informació econòmica.
  
- Activitats realitzades.
  
- Recursos utilitzats.
  
- Sectors atesos.
  
- Resultats obtinguts.
  
- Dades estadístiques.
  
- Dificultats i propostes
  
- Valoració del programa
  
En el cas que la Comunitat Autònoma no presente l'esmentada memòria, s'analitzarà en la Comissió de Seguiment que es regula en la clàusula següent.
  
Octava. Per al seguiment del present Conveni es crearà una Comissió Mixta de Seguiment, que tindrà com a funcions vetlar pel compliment del que establix el present Conveni, tot tractant de resoldre les qüestions que es plantegen durant l'execució d'este, prestar assistència a les administracions firmants i determinar els documents tècnics i informes necessaris per a l'execució, el seguiment i l'avaluació dels projectes.
  
Estarà integrada per un representant del Ministeri de Treball i Assumptes Socials i per un representant de cada una de les comunitats autònomes firmants dels convenis.
  
El representant del Ministeri de Treball i Assumptes Socials serà designat per la directora general d'Acció Social, del Menor i de la Família, i el representant de la Generalitat Valenciana per la directora general de la Família, Menor i Adopcions.
  
El seu règim de funcionament és el previst en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, designant-se el president pel propi òrgan col'legiat i actuant com a secretari un funcionari de la Direcció General d'Acció Social, del Menor i de la Família del Ministeri de Treball i Assumptes Socials designat per la directora general.
  
Novena. En la publicitat que es realitze en qualsevol mitjà de comunicació social sobre les actuacions derivades d'estos programes es farà constar expressament que estos es duen a terme en virtut del cofinançament establit entre el Ministeri de Treball i Assumptes Socials, la Comunitat Autònoma i/o les corporacions locals.
  
Desena. Este Conveni tindrà vigència durant el període d'un any des de la data de la seua firma. Sense perjuí que el gasto objecte de la subvenció es realitze durant l'any 2003.
  
Onzena. El present Conveni s'extingirà igualment en cas d'incompliment per alguna de les parts dels compromisos adquirits en este. En este cas, hauran de reintegrar-se les quantitats que s'hagueren percebut com a aportació econòmica d'este i que no s'hagueren destinat al/els programa/s previstos en ell, sense perjuí de l'execució de les activitats en curs.
  
Dotzena. Les qüestions litigioses que pogueren derivar-se del present Conveni, atesa la seua naturalesa administrativa, seran sotmeses a l'orde jurisdiccional contenciós-administratiu.
  
I en prova de conformitat, firmen el present Conveni en dos exemplars, quedant-se'n un en poder de cada part, al lloc i en la data amunt indicats
  
El ministre de Treball i Assumptes Socials, : Lucía Figar de Lacalle, secretària general d'Assumptes Socials (PD Orde comunicada de 14 d'abril del 2003).